《松风石室》
清代·桑调元

滑磴盘硗确，石室颇清妙。野啬秋不花，盘垡青窈窕。

数曲绕垣秋，松山面幽峭。虚檐入松风，催发{口酋}然啸。

莓台屦迹绝，荒冷蟪蛄吊。山厨起炊烟，一缕出萝茑。

倚树寂无言，深坞自斜照。

作者简介：桑调元（1695-1771）字伊佐，一字韬甫，号五岳诗人，浙江钱塘人，雍正十一年（1733）进士，授工部主事。诗文纵横排奡，才锋踔厉，著有《桑韬甫诗集》《五岳诗集》《躬行实践录》等。